amt
Store norske leksikon,Geografi,Norges geografi,Amt og len i Norge
Amt var et embete eller embetsdistrikt som ble tatt i bruk i Danmark-Norge etter innføringen av eneveldet i 1660. Den geografiske avgrensningen av amtene ble formalisert gjennom et kongelig reskript av 1671 og avløste den tidligere inndelingen i len og syssel som betegnelse på de sivile forvaltningsområdene i Norge og Danmark. I 1671 ble det opprettet 12 amt. Senere økte tallet gjennom delinger og opprettelsen av to byamt (Oslo og Bergen), og i 1919 hadde Norge i alt 18 amt og i tillegg to byamt.
I Norge ble amt og amtmann erstattet med fylke og fylkesmann fra 1. januar 1919. Fra 2021 er tittelen fylkesmann erstattet av den kjønnsnøytrale betegnelsen statsforvalter. De norske amtene Amtsnavn før 1919 Fylkesnavn etter 1919     Smaalenenes amt Østfold   Akershus amt Akershus   Hedemarkens amt Hedmark   Kristians amt  Oppland    Buskeruds amt Buskerud   Jarlsberg og Larviks amt Vestfold   Bratsberg amt Telemark   Nedenes amt Aust-Agder   Lister og Mandals amt Vest-Agder   Stavanger amt Rogaland    Søndre Bergenhus amt1  Hordaland   Nordre Bergenhus amt Sogn og Fjordane   Romsdals amt  Møre og Romsdal2    Søndre Trondhjems amt Sør-Trøndelag   Nordre Trondhjems amt Nord-Trøndelag   Nordlands amt Nordland   Tromsø amt Troms    Finmarkens amt3  Finnmark    1 Bergen hadde frem til 1972 status både som fylke og kommune2I 1919–1935 hadde fylket navnet Møre3Finmarkens amt het Vardøhus amt frem til 1787, da Tromsø og Senjen fogderier ble overført fra Nordland og det nye fylket fikk navnet Finmarkens amt. Dette ble 1866 delt i to, Tromsø amt og Finnmarkens amt. Les mer i Store norske leksikon amtmann len sysle